　时间:2020-02-10　11:48　信息来源:本站原创　点击:　次【字体:　大中小】　柳塞飙回倏变凉,天随衰世共飞霜。　人投宦海登龙远,自笑诗林待兔长。　桃李诸公延盛誉,芝兰独我惜微香。　河鱼疾愈残躯在,冯妇车前又肆狂。　骸摧骨坼已心凉,讵料天公慰解霜。　谷比留侯朝夕辟,药凭歧伯癸庚长。　菊花杖采弥知淡,贝叶经翻渐觉香。　非止存身须戒酒,衰年第一戒清狂。　缓步空庭晓色凉,何妨吟啸鬓微霜。　心皈西竺参禅奥,身学东林入定长。　新句常吟驱莽气,陈编偶拂散芸香。　晴霄一雁衡阳去,听任檐前燕雀狂。　病体秋山瘦骨凉,寒摧晚菊共清霜。　十年奉诏耕犁苦,五夜攻书笔砚长。　人卧江湖忧世味,诗传淮海识天香。　许身稷契非吾事,缄口酣眠效阮狂。　辽天鸿断玉蟾凉,银汉横空一派霜。　才说授衣冬又近,却看悬斗夜偏长。　藜床日晏丹经熟,荜户云封药灶香。　病起欠身犹唤笔,扶轮螳臂我非狂。　(来源于网络)　邮箱:584768092